HUMAN กำไรไตรมาส 3 โต 27% รับส่วนแบ่งกำไรบ.ย่อย “ไทเกอร์ ซอฟท์”-รายได้บริการพุ่ง
HUMAN กำไรไตรมาส 3 โต 27% มาที่ 35.79 ลบ. จากปีก่อน 28.23 ลบ. รับส่วนแบ่งกำไรบ.ย่อย "ไทเกอร์ ซอฟท์"-รายได้บริการพุ่ง ่สวน 9 เดือน 106.35 ลบ. เพิ่ม 13% จากปีก่อน 94.08 ลบ.
HUMAN กำไรไตรมาส 3 โต 27% มาที่ 35.79 ลบ. จากปีก่อน 28.23 ลบ. รับส่วนแบ่งกำไรบ.ย่อย "ไทเกอร์ ซอฟท์"-รายได้บริการพุ่ง ่สวน 9 เดือน 106.35 ลบ. เพิ่ม 13% จากปีก่อน 94.08 ลบ.
13 พ.ย. 2562

บริษัท ฮิวแมนิก้า จำกัด (มหาชน) หรือ HUMAN รายงานผลการดำเนินงานไตรมาส 3/62 สิ้นสุดวันที่ 30 ก.ย.62 (รวมบริษัทย่อย) ดังนี้

ทั้งนี้ผลการดำเนินงานในไตรมาสดังกล่าวมีกำไรเพิ่มขึ้น เนื่องจากบริษัทมีรายได้จากการให้บริการเพิ่มขึ้น โดยกลุ่มบริษัทฮิวแมนิก้ามีรายได้ 440.78 ล้านบาท (ไตรมาส 3/61 อยู่ที่ 380.50 ล้านบาท) เพิ่มขึ้น 60.28 ล้านบาทหรือคิดเป็นร้อยละ 15.8 สำหรับไตรมาส 3/62 รายได้จากธุรกิจด้านทรัพยากรบุคคลเท่ากับ 53.07 ล้านบาท หรือคิดเป็นร้อยละ 17.8 การเติบโตเมื่อเทียบกับปีที่ผ่านมาจากการรวมผลประกอบการของบริษัท ไทเกอร์ ซอฟท์ (1998) จำกัด บริษัทย่อยที่บริษัทฯเพิ่งซื้อกิจการเข้ามา ในขณะที่รายได้จากธุรกิจให้บริการด้านบริหารจัดการบัญชีและการเงินเพิ่มขึ้นเล็กน้อย 0.60 ล้านบาท หรือคิดเป็นร้อยละ 0.8
รวมทั้งบริษัทฯมีรายได้ที่เกิดขึ้นประจำ (Recurring Revenue) เท่ากับ 333.27 ล้านบาท (ไตรมาส 3/61 อยู่ที่ 293.32 ล้านบาท) เพิ่มขึ้นร้อยละ 13.6 ซึ่งรายได้ที่เกิดขึ้นประจำของธุรกิจด้านทรัพยากรบุคคลเพิ่มขึ้น 35.35 ล้านบาท หรือคิดเป็นร้อยละ 14.2
ทั้งนี้การได้มาซึ่งไทเกอร์ซอฟท์เปลี่ยนองค์ประกอบของรายได้ที่เกิดขึ้นประจำและที่เกิดขึ้นไม่ประจำสำหรับธุรกิจด้านทรัพยากรบุคคล เนื่องจากรูปแบบธุรกิจของไทเกอร์ ซอฟท์มีรายได้ที่เกิดขึ้นไม่ประจำค่อนข้างมาก ผลทำให้รายได้ที่เกิดขึ้นไม่ประจำเพิ่มขึ้น 17.72 ล้านบาท หรือคิดเป็นร้อยละ 35.5